Държавен вестник, бр. 96, 2010 г., стр. 15

БРОЙ  96	
Д Ъ Р Ж А В Е Н  В Е С Т Н И К 	
СТР.  15  
период не са продадени. С решение на коми­
сията по ал. 1 цената може да бъде намалена 
при първите две оценки с не повече от 20 на 
сто, а при третата – с не повече от 30 на сто. 
Решението на тази комисия влиза в сила от 
датата на утвърждаването му от министъра 
на отбраната/ръководителя на съответната 
структура.
Чл. 88. (1) След определяне на началните 
продажни цени по реда на чл. 87 министърът 
на отбраната/ръководителят на съответната 
структура определя способа за продажба на 
ОБВВПИ – пряко от Министерството на 
отбраната/съответната структура или чрез 
комисионер.
(2) Определянето на способа за продажба 
се извършва въз основа на мотивирано пред­
ложение от компетентната структура в Минис­
терството на отбраната/съответната структура.
Чл. 89. (1) При пряка продажба на ОБВВПИ 
поканата за участие в процедурите по покупко-
продажба на ОБВВПИ се публикува на интернет 
страницата на Министерството на отбраната/
съответната структура и в един централен все­
кидневник до 5 работни дни след определянето 
на началните продажни цени.
(2) Лицата, отговарящи на изискванията на 
чл. 85, могат да представят писмено съгласие 
за участие в процедурата по договаряне, като 
прилагат заверено копие на документите, 
удостоверяващи правото им да извършват съ­
ответния вид дейност, а за търговците, които 
не са пререгистрирани по Закона за търгов­
ския регистър – и удостоверение за актуално 
състояние.
(3) На лицата, представили документите 
по ал. 2, комисията по чл. 87, ал. 1 осигурява 
достъп до списъка по чл. 86, ал. 1. 
(4) Всеки месец до 10-о число лицата по ал. 2 
могат да подават предложения за закупуване 
на ОБВВПИ в запечатан непрозрачен плик в 
деловодството на Министерството на отбраната/
съответната структура. Предложението за цена 
се поставя в малък непрозрачен запечатан плик 
с надпис „Предлагана цена“.
(5) Предложението по ал. 4 съдържа: вида, 
количествата, предложението за цена, поста­
вено в малък непрозрачен запечатан плик с 
надпис „Предлагана цена“, заверено копие от 
лицензията или разрешението за съответния вид 
дейност и оригинал от платежно нареждане за 
внесен депозит по сметка на Министерството 
на отбраната/съответната структура в размер 
10 на сто от размера на началната продажна 
цена на номенклатурите, за които се подава 
предложение, а за търговците, които не са 
пререгистрирани по Закона за търговския регис­
тър – и удостоверение за актуално състояние.
Чл. 90. (1) Всеки месец между 10-о и 20-о 
число при наличие на постъпили предложения 
по реда на ал. 4 министърът на отбраната/ръ­
ководителят на съответната структура назначава 
комисия за разглеждане, оценка и класиране 
на постъпилите предложения за закупуване на 
ОБВВПИ, която се състои от петима членове. 
Комисията задължително включва юрист, фи­
нансист и специалисти по ОБВВПИ, които се 
разглеждат за търговска реализация.
(2) Комисията по ал. 1 заседава след 20-о 
число на съответния месец.
(3) Процедурата по продажба на ОБВВПИ 
може да се проведе, в случай че поне един 
кандидат е подал предложение за закупуване 
по чл. 89, ал. 4.
(4) Комисията съставя протокол за дейността 
си, който съдържа:
1. състав на комисията;
2. списък на подадените предложения;
3. резултатите от разглеждането и оценява­
нето на предложенията;
4. класираните кандидати и предложените 
от тях цени.
(5) Комисията извършва оценка и класиране 
на предложенията по критерия „най-висока 
предложена цена“.
(6) В случай на две еднакви най-високи 
ценови предложения за една и съща позиция 
от списъка по чл. 86, ал. 1 комисията определя 
срок, в който участниците с еднакви най-високи 
ценови предложения представят нови ценови 
предложения, които са равни или по-високи от 
достигнатото най-високо предложение.
(7) Протоколът по ал. 4 се утвърждава от 
министъра на отбраната/ръководителя на съот­
ветното ведомство и копие от него се предоставя 
на комисията по чл. 87, ал. 1.
(8) Министърът на отбраната/ръководителят 
на съответната структура или упълномощено 
от него длъжностно лице сключва договор за 
покупко-продажба с кандидата, предложил 
най-висока цена.
(9) Ако кандидатът или негов упълномощен 
представител не се яви за сключване на договор 
в указаните в поканата време и място, депозитът 
му се задържа, като се поканва класираният на 
второ място кандидат за сключване на договор.
(10) Ако и класираният на второ място 
кандидат откаже да сключи договор, депозитът 
му се задържа и процедурата се прекратява.
(11) Ако лицето, с което е сключен договор, 
не заплати стойността на ОБВВПИ, договорът 
се прекратява, а депозитът му се задържа.
(12) На всички останали кандидати депо­
зитите се освобождават в срок 10 работни дни 
от сключването на договора.
Чл. 91. (1) При продажба на ОБВВПИ чрез 
комисионер същият се избира по реда на ЗОП 
и подзаконовите актове по прилагането му.
(2) Преоценката на ОБВВПИ, които се 
продават чрез комисионер, се извършва при 
условията и по реда на чл. 87, ал. 2. 
Чл. 92. (1) Оръжията, боеприпасите, взрив­
ните вещества и пиротехническите изделия, 
които не са продадени за срок 12 месеца, счи­
тано от датата на включването им в раздел „За 
търговска реализация“ от списъка по чл. 86, 
ал. 1, се включват в раздел „За утилизация“